

Като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза[[1]](#footnote-2), и по-специално член 41 от него,
* общия бюджет на Европейския съюз за 2015 финансова година, приет на 17 декември 2014 г.[[2]](#footnote-3),
* коригиращ бюджет № 1/2015[[3]](#footnote-4), приет на 28 април 2015 г.,
* коригиращ бюджет № 2/2015[[4]](#footnote-5), приет на 7 юли 2015 г.,
* коригиращ бюджет № 3/2015[[5]](#footnote-6), приет на 7 юли 2015 г.,
* коригиращ бюджет № 4/2015[[6]](#footnote-7), приет на 7 юли 2015 г.,
* коригиращ бюджет № 5/2015[[7]](#footnote-8), приет на 7 юли 2015 г.,
* проект на коригиращ бюджет № 6/2015[[8]](#footnote-9), приет на 15 юли 2015 г.,

С настоящото Европейската комисия представя на Европейския парламент и на Съвета проект на коригиращ бюджет № 7 към бюджета за 2015 г.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в приходната и разходната част на бюджета по раздели са достъпни в EUR-Lex (<http://eur-lex.europa.eu/budget/www/index-bg.htm>). За информация като бюджетно приложение се прилага версия на английски език на промените в тези части.

СЪДЪРЖАНИЕ

[1. Въведение 4](#_Toc431553530)

[2. Управление на кризата с бежанците в рамките на Европейската програма за миграцията 5](#_Toc431553531)

[3. Предложено финансиране през 2015 г. 8](#_Toc431553532)

[4. Обобщаваща таблица по функции от МФР 12](#_Toc431553533)

1. Въведение

На 23 септември 2015 г. Комисията представи *Съобщение до Европейския парламент, Европейския съвет и Съвета, озаглавено „Управлението на кризата с бежанците: незабавни оперативни, бюджетни и правни мерки по линия на Европейската програма за миграцията“*[[9]](#footnote-10). В това съобщение са набелязани набор от приоритетни действия, които следва да бъдат предприети през следващите шест месеца, включително корекциите, които трябва да бъдат направени в бюджета за 2015 г. и в предложението за проектобюджет за 2016 г.

Целта на проект на коригиращ бюджет (ПКБ) № 7 за 2015 година е да бъдат въведени необходимите промени за незабавни мерки през оставащите месеци на 2015 г., като се използват всички възможности за преразпределяне на бюджетните кредити на този етап от годината, без това да се отрази неблагоприятно на изпълнението на други програми за финансиране. Той включва следното:

* увеличение на спешната помощ, отпускана по линия на фонд „Убежище, миграция и интеграция“ (ФУМИ) и фонд „Вътрешна сигурност“ (ФВС), на обща стойност 100 млн. EUR бюджетни кредити за поети задължения;
* увеличение на броя на длъжностите в щатното разписание на Frontex (+60 длъжности), Европейската служба за подкрепа в областта на убежището (EASO) (+30 длъжности) и Европол (+30 длъжности), за да се увеличи капацитетът им на място. Съответното увеличение на разходите за заплати общо за трите агенции възлиза на 1,3 млн. EUR бюджетни кредити за поети задължения и бюджетни кредити за плащания;
* допълнителни средства за Европейския инструмент за съседство (300 млн. EUR бюджетни кредити за поети задължения), за да може Регионалният доверителен фонд на ЕС в отговор на кризата в Сирия (фонд „Мадад“) да успее да достигне поне 500 млн. EUR;
* увеличение на бюджетните кредити за плащания за хуманитарната помощ в размер на 55,7 млн. EUR чрез преразпределение на средствата. Отделно ще бъде отправено искане за трансфер на бюджетни кредити за поети задължения от резерва за спешна помощ (РСП) в полза на хуманитарната помощ, за да бъдат достигнати 200 млн. EUR хуманитарна помощ за нуждаещите се бежанци.

Увеличенията, поискани за фонд „Убежище, миграция и интеграция“ (ФУМИ), за фонд „Вътрешна сигурност“ (ФВС) и за хуманитарната помощ в настоящия ПКБ № 7/2015, се компенсират частично чрез преразпределяне на 70,5 млн. EUR бюджетни кредити за поети задължения и 57,0 млн. EUR бюджетни кредити за плащания, които понастоящем са налични в бюджета за 2015 г.: по-конкретно от фонд „Солидарност“ на ЕС (33,7 млн. EUR бюджетни кредити за поети задължения и бюджетни кредити за плащания); от различни бюджетни редове в рамките на функция 2 (24,8 млн. EUR бюджетни кредити за поети задължения и 19,8 млн. EUR бюджетни кредити за плащания); и 12,0 млн. EUR бюджетни кредити за поети задължения и 3,5 млн. EUR бюджетни кредити за плащания от програмата „Храни и фуражи“.

Освен чрез преразпределяне на средствата увеличението на бюджетните кредити за поети задължения следва да бъде постигнато чрез използване на съществуващите маржове под таваните за разходите във функция 3 („Сигурност и гражданство“, за цялата налична сума от 23,2 млн. EUR) и функция 4 („Глобална Европа“, за сума в размер на 300 млн. EUR), както и чрез мобилизиране на Инструмента за гъвкавост за сума в размер на 66,1 млн. EUR за финансиране на спешни мерки по линия на ФУМИ във функция 3. Едновременно с настоящия ПКБ се представя предложение за мобилизиране на Инструмента за гъвкавост.

Като цяло допълнителните мерки, предложени в настоящия проект на коригиращ бюджет, водят до нетно увеличение на равнището на бюджетните кредити за поети задължения в бюджета за 2015 г. в размер на 330,7 млн. EUR. Равнището на бюджетните кредити за плащания остава непроменено през 2015 г., тъй като голяма част от плащанията ще бъдат извършени през 2016 г.

Допълнителните нужди, посочени в *Съобщението относно управлението на кризата с бежанците*, в сравнение с предложения от Комисията проектобюджет (ПБ) за 2016 г., ще бъдат включени в писмо за внасяне на корекции в проектобюджета за 2016 г., което ще бъде представено в средата на октомври. Това писмо за внасяне на корекции ще включва също актуализирани прогнози за селскостопанските разходи.

**2.** **Управление на кризата с бежанците в рамките на Европейската програма за миграцията**

В тази точка се припомнят допълнителните мерки, предложени до момента в областта на миграцията, и по-специално чрез коригиращ бюджет 5/2015[[10]](#footnote-11), и допълнителното увеличение на средствата, което се изисква още тази година чрез настоящия проект на коригиращ бюджет и съпътстващото го предложение за мобилизиране на Инструмента за гъвкавост.

**2.1** **Функция 3: Сигурност и гражданство**

*2.1.1* *Мерки, предложени в ПКБ 5/2015*

На 13 май Комисията прие Европейската програма за миграцията[[11]](#footnote-12), която се съпътстваше от проект на коригиращ бюджет 5/2015. Окончателното приемане на 7 юли на коригиращия бюджет позволи следното:

* да се утроят операциите на Frontex в Средиземно море („Тритон“ и „Посейдон“, 26 млн. EUR);
* да се удвои спешната помощ, предоставяна на най-засегнатите държави членки по линия на фонд „Убежище, миграция и интеграция“ (ФУМИ, 25 млн. EUR) и фонд „Вътрешна сигурност“ (ФВС, 5 млн. EUR);
* да се приведе в действие цялостна за ЕС схема за презаселване (25 млн. EUR);
* да се подсилят регионалните програми за развитие и закрила за Северна Африка и за Африканския рог (7 млн. EUR); и
* да се увеличат броят на длъжностите и свързаните с тях разходи за персонал на трите най-засегнати агенции на ЕС (16 длъжности за Frontex, 4 длъжности за EASO и 3 длъжности за Европол).

*2.1.2* *Допълнителни увеличения на средствата, предложени в ПКБ 7/2015*

**Спешни мерки**

Необходимо е незабавно значително допълнително увеличение на спешната помощ по линия на ФУМИ (80 млн. EUR) и ФВС (20 млн. EUR), за да се помогне на наскоро засегнатите държави членки и за да се подпомогне прилагането на подхода на „горещите точки“. Допълнителната сума от 100 млн. EUR ще послужи предимно за следното:

* удовлетворяване на получените понастоящем искания от Германия, Гърция, Хърватия и Австрия и на допълнителните искания, които се очаква да бъдат получени до края на годината от други държави членки, засегнати наскоро от притока, и по-конкретно от Гърция, Унгария и България;
* осигуряване на възможност за координиран подход от страна на Комисията съвместно с държавите членки, включително Италия и Гърция, за разработване на структурирани спешни искания за привеждането в действие на екипите за подпомагане на мигрантите и на схеми за преместване, както и за посрещане на постоянно нарастващия приток на мигранти.

**Агенции**

Агенциите на ЕС, които работят в области, свързани с миграцията, трябва да увеличат капацитета си, тъй като от тях сега се изисква да бъдат много по-активни на място, отколкото се предвиждаше първоначално. Поради това Комисията предлага да се увеличат допълнително човешките ресурси на трите основни агенции на ЕС с общо 120 допълнителни длъжности в щатното разписание, както следва:

* Frontex: 60 длъжности, за да може Агенцията да се справи с по-големите оперативни дейности, както и със засиленото сътрудничество с други агенции на ЕС, що се отнася до разбиването на мрежите за трафик и изпращането на допълнителни служители за връзка в трети държави. Това включва:
  + засилване на съвместните операции по връщане и на свързаните с тях въпроси, както и изпращане на координиращи служители в групите за подпомагане на управлението на миграцията в „горещите точки“;
  + увеличаване на капацитета на Агенцията за анализ на риска на място (оперативен анализ на „горещата точка“, управление и предоставяне на информация, координация) и в трети държави;
  + увеличаване на капацитета на Агенцията за поддържане и подобряване на комуникационните мрежи в контекста на EUROSUR, включително координирането на общи инструменти за наблюдение;
  + изпращане на служители за връзка в съседните на ЕС трети държави.
* EASO: 30 длъжности за подпомагане на изпращането на допълнителни екипи на EASO за съвместна обработка на молбите за предоставяне на убежище в държавите членки с външни граници на Съюза. Това включва:
  + подпомагане на съвместната обработка на молбите за предоставяне на убежище в Италия и Гърция в „горещите точки“ за регистрирането, идентификацията, снемането на пръстови отпечатъци и съставянето на досиетата за молби за убежище;
  + координиране и подпомагане на спешните мерки за преместване на 160 000 лица (т.е. идентификация, проверка на уязвимостта, информация преди заминаване);
  + подпомагане на цялостната за ЕС схема за презаселване (действане като механизъм за обмен на информация и подобряване на структурния обмен на информация);
  + действане като механизъм за информационните дейности във връзка с държавата на произход, включително обмен на информация, доразвиване на докладите за държавата на произход и практически ръководства.
* ЕВРОПОЛ: 30 длъжности за допълнително засилване на ролята на Европол в изпълнението на заключенията на Европейския съвет по отношение на разбиването на мрежите за трафик и за допълнително повишаване на усилията за откриване и отправяне на искане за заличаване на съдържание в интернет, използвано от трафикантите за привличане на мигранти и бежанци. Това включва:
  + ресурси за засилване и разширяване на действията на ЕС в подкрепа на дейността на Комисията в „горещите точки“. В Гърция това предполага използването на мобилен екип на ЕС за подпомагане на разследванията (МЕПР) за провеждане на разследвания с цел разбиване на мрежите за контрабанда. Този нов екип от специалисти и анализатори на Европол ще събира информация и ще действа, когато мигранти слязат на петте гръцки острова, които са засегнати понастоящем, като използват информация от различните административни органи в региона, както и от национални и международни разследвания;
  + създаването на Европейски център за контрабандата на мигранти (ЕЦКМ) към Европол, който ще подпомага работата на мобилните екипи за подпомагане на разследванията (МЕПР). Центърът ще помага на държавите членки с външни граници на Съюза, като предоставя обучения за служителите в МЕПР, персонал, оборудване и експертен опит, и ще подобри нормалния капацитет на Европол за подкрепа по отношение на анализа, оперативните срещи и съвместните действия. Освен това ЕЦКМ ще направи преглед на равнище ЕС на контрабандата на мигранти от гледна точка на правоприлагането, като се координира с националните центрове. Той ще предоставя също експертен опит относно използването на социалните мрежи от трафикантите и относно финансовите разследвания;
  + взаимодействието между мобилните екипи за подпомагане на разследванията и Центъра към Европол ще подобри разузнавателните и оперативните знания, които ще бъдат използвани при действията на полицията и на граничната охрана на място.

Съответните допълнителни бюджетни кредити за възнагражденията на новия персонал (1,3 млн. EUR) в трите агенции, взети заедно, са изчислени въз основа на средно присъствие от един месец през 2015 г.

**2.2** **Функция 4: Глобална Европа**

Конфликтът в Сирия продължава вече пета година. Последиците от този конфликт са 7,6 милиона вътрешно разселени лица, 12,2 милиона лица, които се нуждаят от хуманитарна помощ, и 4 милиона бежанци в съседните държави. Притокът на бежанци от Сирия претовари съседните държави, особено Ливан и Йордания, като оказа натиск върху тяхната инфраструктура и застраши несигурната им стабилност. Докато хуманитарните и дългосрочните нужди на бежанците и на вътрешно разселените лица се увеличават, за обема на международното финансиране се наблюдава низходяща тенденция. От септември 2015 г. са финансирани едва 40 % от призивите на ООН във връзка със сирийската криза, което води до намаляване на храната и на други основни услуги. Тази ситуация, съчетана с продължителността на конфликта и намаляващите надежди за завръщане по домовете, принуди хиляди сирийци да се отправят към Европа в търсене на място, където да се заселят дългосрочно. До момента в Европа са пристигнали над 330 000 сирийски бежанци, като се очаква броят им да нарасне до края на 2015 г.

За да бъде преодоляна тази тежка ситуация, Комисията предлага финансирането за Европейския инструмент за съседство (ЕИС) да се увеличи с 300 млн. EUR бюджетни кредити за поети задължения. Допълнителните бюджетни кредити за ЕИС ще позволят да се увеличат средствата за *Регионалния доверителен фонд на ЕС в отговор на кризата в Сирия* (фонд „Мадад“). Доверителният фонд „Мадад“ е гъвкав и ефективен инструмент за оказване на помощ на бежанците от Сирия. Фондът ще финансира проекти в различни отрасли, включително основната инфраструктура, като например водоснабдяването, канализацията, хигиената, управлението на отпадъците, достъпа до услуги, здравеопазването, образованието и подкрепата на поминъка. Проектите ще бъдат осъществявани в сътрудничество с различни партньори, като например агенции на ООН, агенции от държавите членки, публични органи и неправителствени организации. Поради времето, което минава от поискването до изплащането на първите средства, съответните бюджетни кредити за плащания ще бъдат поискани в писмо за внасяне на корекции в проектобюджета за 2016 г.

В допълнение към предложеното увеличение на средствата за ЕИС и в съответствие със съобщението на Комисията от 23 септември Комисията предлага да се използват 200 млн. EUR за хуманитарната помощ още през 2015 г. за покриване на най-неотложните хуманитарни нужди на разселените лица, които бягат от конфликта в региона. За тази цел Комисията иска отделно трансфер (DEC 32/2015) на 175 млн. EUR (поети задължения) от резерва за спешна помощ. С този трансфер, 10 млн. EUR (поети задължения) от оперативния резерв за хуманитарна помощ и последните 15 млн. EUR, прехвърлени от резерва за спешна помощ (DEC 28/2015), се осигуряват допълнително 200 млн. EUR бюджетни кредити за поети задължения, които могат да се използват за хуманитарната помощ. През 2015 г. трябва да бъдат осигурени 70 млн. EUR бюджетни кредити за плащания за хуманитарната помощ чрез преразпределяне на 55,7 млн. EUR от резерви и от едногодишни бюджетни редове, предложено в настоящия ПКБ (вж. точка 3 по-долу), като остатъкът (14,3 млн. EUR) е включен в отделното искане за трансфер от резерва за спешна помощ. Сумата от 70 млн. EUR бюджетни кредити за плащания ще покрие 40-те % предварително финансиране, което трябва да бъде изплатено на партньорските агенции през 2015 г. Останалата част от средствата ще бъде изплатена през 2016 г.

**3.** **Предложено финансиране през 2015 г.**

В тази точка се обяснява как се предлага допълнителните мерки за 2015 г., описани по-горе, да бъдат финансирани чрез комбинация от преразпределяне на средства, използване на наличните маржове по функции 3 и 4 и мобилизиране на Инструмента за гъвкавост.

**3.1** **Функция 3: Сигурност и гражданство**

Като цяло общото увеличение на бюджетните кредити за поети задължения за финансиране на посочените по-горе мерки възлиза на 101,3 млн. EUR, от които 100 млн. EUR за спешна помощ и 1,3 млн. EUR за допълнителен персонал за трите агенции. Бюджетните кредити за плащания са поискани само за покриване на разходите за допълнителен персонал за трите агенции, а бюджетните кредити за плащания, предназначени за допълнителните действия по линия на ФУМИ и ФВС, ще бъдат поискани в писмо за внасяне на корекции в проектобюджета за 2016 г.

Таблицата по-долу показва разпределението на поисканите увеличения на бюджетните кредити за поети задължения и за плащания в пет бюджетни реда по функция 3:

|  |  |  |  |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| 18 02 01 01 | Подкрепа за управлението на границата и обща визова политика за улесняване на законното пътуване | 20 000 000 | - |
| 18 02 03 | Европейска агенция за управление на оперативното сътрудничество по външните граници (FRONTEX) | 650 000 | 650 000 |
| 18 02 04 | Европейска полицейска служба (Европол) | 325 000 | 325 000 |
| 18 03 01 01 | Укрепване и развиване на Общата европейска система за убежище и увеличаване на солидарността и споделянето на отговорност между държавите членки | 80 000 000 | - |
| 18 03 02 | Европейска служба за подкрепа в областта на убежището — EASO | 325 000 | 325 000 |
| **Общо** | | **101 300 000** | **1 300 000** |

В бюджетното приложение е посочена разбивката по функционални групи и степени на допълнителните длъжности в щатните разписания на трите засегнати агенции.

**3.2** **Функция 4: Глобална Европа**

Таблицата по-долу показва разпределението на увеличенията на бюджетните кредити за поети задължения и за плащания във функция 4, поискани в настоящия ПКБ:

|  |  |  |  |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| 21 03 01 03 | Средиземноморски страни — Укрепване на доверието, сигурност, предотвратяване и уреждане на конфликти | 300 000 000 | - |
| 23 02 01 | Предоставяне на бърза, ефективна и основана на нуждите хуманитарна помощ и хранителна помощ | - | 55 736 000 |
| **Общо** | | **300 000 000** | **55 736 000** |

**3.3** **Преразпределяне на средствата, използване на маржовете и мобилизиране на средства от Инструмента за гъвкавост**

Комисията проучи внимателно възможностите за преразпределяне на бюджетните кредити в бюджета за 2015 г. — както за поетите задължения, така и за плащанията, и откри следните източници за преразпределяне на средства:

*3.3.1* *Европейски земеделски фонд за развитие на селските райони (ЕЗФРСР) и Европейския фонд за гарантиране на земеделието (ЕФГЗ)*

Държавите членки не подадоха заявления, свързани с ЕЗФРСР, за многорегионална помощ (МРП) по линия на Платформата за техническа помощ (ПТП) в рамките на поканата за подаване на заявления, чийто краен срок изтече на 31 юли 2015 г. Освен това бюджетните кредити за поети задължения, необходими за информационното бюро по оценката в рамките на Европейската мрежа за развитие на селските райони (ЕМРСР), са по-ниски от първоначално планираните.

Що се отнася до ЕФГЗ, датите на няколко одитни мисии, първоначално предвидени да бъдат извършени през 2015 г., бяха променени и броят на действията, осъществени в контекста на плана за външна комуникация, бе по-нисък от планирания.

Поради това се предлага 7,4 млн. EUR бюджетни кредити за поети задължения и 0,9 млн. EUR бюджетни кредити за плащания да бъдат преразпределени.

|  |  |  |  |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| 05 04 60 02 | Оперативна техническа помощ (ЕЗФРСР) | -6 500 000 |  |
| 05 08 06 | Повишаване на осведомеността на обществеността за Общата селскостопанска политика | -100 000 | -100 000 |
| 05 08 09 | Европейски фонд за гарантиране на земеделието (ЕФГЗ) — оперативна техническа помощ | -800 000 | -800 000 |
| **Общо** | | **-7 400 000** | **-900 000** |

*3.3.2* *Европейски фонд за морско дело и рибарство (ЕФМДР)*

Късното приемане на правното основание забави изпълнението на оперативните разходи по ЕФМДР под режим пряко управление.

Забавяния и удължения на времетраенето на редица действия, включително създаването на консултативни съвети, подписването на договори и организирането на конференции и събития, означават, че 1,7 млн. EUR бюджетни кредити за поети задължения могат да бъдат освободени за бюджетните редове за многогодишни разходи под режим пряко управление.

По същите причини бюджетът за административните разходи и за разходите за подкрепа (бюджетна позиция 11 01 04 01) и средствата за Изпълнителната агенция за малките и средните предприятия (бюджетна позиция 11 01 06 01) могат да бъдат намалени. И двата бюджетни реда са предназначени за едногодишни разходи, като по тях съответно стават налични 0,3 млн. EUR бюджетни кредити за поети задължения и за плащания.

|  |  |  |  |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| 11 01 04 01 | Съпътстващи разходи за морско дело и рибарство — Неоперативна административна и техническа помощ | -207 000 | -207 000 |
| 11 01 06 01 | Изпълнителна агенция за малките и средните предприятия — Вноска от Европейския фонд за морско дело и рибарство (ЕФМДР) | -92 000 | -92 000 |
| 11 06 61 | Насърчаване на развитието и изпълнението на интегрираната морска политика на Съюза | -200 000 |  |
| 11 06 62 01 | Научни консултации и научно познание | -630 000 |  |
| 11 06 62 04 | Управление и комуникация | -482 000 |  |
| 11 06 62 05 | Проучване и изследване на пазара | -399 000 |  |
| **Общо** | | **-2 010 000** | **-299 000** |

*3.3.3* *Споразумения за партньорство в областта на устойчивото рибарство*

След подробен анализ на напредъка по преговорите, свързани със споразуменията за партньорство в областта на устойчивото рибарство, и след оценка на възможните дати на влизане в сила 13,7 млн. EUR бюджетни кредити за поети задължения и 18,6 млн. EUR бюджетни кредити за плащания могат да бъдат освободени от резерва и са налични за преразпределяне.

Освен това таксите, изисквани от някои международни организации, бяха по-ниски от първоначално очакваните, вследствие на което се освобождават 1,7 млн. EUR бюджетни кредити за поети задължения от бюджетна статия 11 03 02.

|  |  |  |  |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| 11 03 02 | Насърчаване на устойчивото развитие чрез управление на рибарството и морското дело в съответствие с целите на общата политика в областта на рибарството (задължителни вноски в международните органи) | -1 720 000 |  |
| 40 02 41 | Резерв за споразумения за партньорство в областта на устойчивото рибарство | -13 711 765 | -18 611 765 |
| **Общо** | | **-15 431 765** | **-18 611 765** |

*3.3.4* *Безопасност на храните и фуражите, здраве на животните и хуманно отношение към тях и растителна защита*

От бюджетна статия 17 04 02 „Осигуряване на навременно откриване и ликвидиране на вредителите по растенията“ могат да бъдат предоставени 2,4 млн. EUR бюджетни кредити за поети задължения. Това се дължи на по-ниските от предвидените искания от държавите членки във връзка с мерките за предотвратяване на вредите, причинявани от бактерията Xylella Fastidiosa.

Освен това от бюджетна статия 17 04 04 „Фонд за спешни мерки, свързани със здравето на животните и растенията“ могат да бъдат предоставени 9,6 млн. EUR бюджетни кредити за поети задължения и 3,5 млн. EUR бюджетни кредити за плащания. Този фонд покрива средствата, които предоставя Съюзът за бързо ликвидиране на сериозни инфекциозни болести по животните и за борба с растителните вредители и болести. Поради благоприятната ситуация, свързана със здравето на животните и на растенията през 2015 г., исканията на държавите членки са по-ниски от първоначално очакваните.

|  |  |  |  |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| 17 04 02 | Осигуряване на навременно откриване и ликвидиране на вредителите по растенията | -2 400 000 | - |
| 17 04 04 | Фонд за спешни мерки, свързани със здравето на животните и растенията | -9 600 000 | -3 500 000 |
| **Общо** | | **-12 000 000** | **-3 500 000** |

*3.3.5* *Фонд „Солидарност“ на Европейския съюз*

Понастоящем няма подадени заявления за фонд „Солидарност“ на ЕС (ФСЕС), които да са в процес на разглеждане. Въз основа на наличната понастоящем информация за природните бедствия и поради момента на обработка на неочакваните заявления, които ще бъдат получени още през 2015 г., остатъкът от 33,7 млн. EUR бюджетни кредити за поети задължения и бюджетни кредити за плащания от авансовите средства на фонд „Солидарност“ на ЕС за 2015 г. може да бъде предоставен за преразпределяне.

|  |  |  |  |
| --- | --- | --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| 13 06 01 | Подпомагане на държавите членки в случай на мащабно природно бедствие със сериозно отражение върху условията на живот, околната среда или икономиката | -33 725 235 | -33 725 235 |
| **Общо** | | **-33 725 235** | **-33 725 235** |

След като бъдат взети предвид всички посочени по-горе преразпределения на средства и необходимите увеличения на средствата, Комисията предлага да се мобилизира Инструментът за гъвкавост за сума от 66,1 млн. EUR по функция 3 (Сигурност и гражданство), след като бъде използван изцяло наличният марж (23,2 млн. EUR), за финансиране на спешните мерки по линия на ФУМИ и ФВС. Мобилизирането на Инструмента за гъвкавост се предлага в отделен акт.

Наличният марж под тавана за разходите по функция 4 (Глобална Европа) е достатъчен за покриване на допълнителните бюджетни кредити за поети задължения за Европейския инструмент за съседство.

4. Обобщаваща таблица по функции от МФР

|  |  |  |  |  |  |  |  |
| --- | --- | --- | --- | --- | --- | --- | --- |
| **Функция** | | **Бюджет за 2015 г.** | | **Проект на коригиращ бюджет 7/2015** | | **Бюджет за 2015 г.** | |
| **(вкл. КБ 1—5 и ПКБ 6/2015)** | | **(вкл. КБ 1—5, ПКБ 6 и 7/2015)** | |
| **БКПЗ** | **БКП** | **БКПЗ** | **БКП** | **БКПЗ** | **БКП** |
| **1.** | **Интелигентен и приобщаващ растеж** | **77 954 679 684** | **66 853 308 910** |  |  | **77 954 679 684** | **66 853 308 910** |
| *От които по Инструмента за гъвкавост* | | *83 285 595* |  |  |  | *83 285 595* |  |
| *Таван* | | *77 986 000 000* |  |  |  | *77 986 000 000* |  |
| *Марж* | | *114 605 911* |  |  |  | *114 605 911* |  |
| 1a | Конкурентоспособност за растеж и работни места | 17 551 688 425 | 15 728 578 894 |  |  | 17 551 688 425 | 15 728 578 894 |
| *Таван* | | *17 666 000 000* |  |  |  | *17 666 000 000* |  |
| *Марж* | | *114 311 575* |  |  |  | *114 311 575* |  |
| 1б | Икономическо, социално и териториално сближаване | 60 402 991 259 | 51 124 730 016 |  |  | 60 402 991 259 | 51 124 730 016 |
| *От които по Инструмента за гъвкавост* | | *83 285 595* |  |  |  | *83 285 595* |  |
| *Таван* | | *60 320 000 000* |  |  |  | *60 320 000 000* |  |
| *Марж* | | *294 336* |  |  |  | *294 336* |  |
| **2.** | **Устойчив растеж: природни ресурси** | **63 901 960 185** | **55 998 594 804** | **- 24 841 765** | **- 19 810 765** | **63 877 118 420** | **55 978 784 039** |
| *Таван* | | *64 692 000 000* |  |  |  | *64 692 000 000* |  |
| *Марж* | | *790 039 815* |  |  |  | *814 881 580* |  |
| От които: Европейски фонд за гарантиране на земеделието (ЕФГЗ) — Разходи, свързани с пазара, и преки плащания | | 43 455 780 762 | 43 447 624 585 |  |  | 43 455 780 762 | 43 447 624 585 |
| *Подтаван* | | *44 313 000 000* |  |  |  | *44 313 000 000* |  |
| *Нетен трансфер между ЕФГЗ и ЕЗФРСР* | | *123 215 000* |  |  |  | *123 215 000* |  |
| *Марж* | | *734 004 238* |  |  |  | *734 004 238* |  |
| **3.** | **Сигурност и гражданство** | **2 432 848 847** | **1 929 165 795** | **89 300 000** | **- 2 200 000** | **2 522 148 847** | **1 926 965 795** |
| *От които по Инструмента за гъвкавост* | |  |  | *66 148 847* |  | *66 148 847* |  |
| *Таван* | | *2 456 000 000* |  |  |  | *2 456 000 000* |  |
| *Марж* | | *23 151 153* |  |  |  |  |  |
| **4.** | **Глобална Европа** | **8 410 899 029** | **7 422 489 907** | **300 000 000** | **55 736 000** | **8 710 899 029** | **7 478 225 907** |
| *Таван* | | 8 749 000 000 |  |  |  | 8 749 000 000 |  |
| *Марж* | | *338 100 971* |  |  |  | *38 100 971* |  |
| **5.** | **Администрация** | **8 660 469 063** | **8 658 756 179** |  |  | **8 660 469 063** | **8 658 756 179** |
| *Таван* | | *9 076 000 000* |  |  |  | *9 076 000 000* |  |
| *Марж* | | *415 530 937* |  |  |  | *415 530 937* |  |
| От които: Административни разходи на институциите | | 6 941 188 663 | 6 939 475 779 |  |  | 6 941 188 663 | 6 939 475 779 |
| *Подтаван* | | *7 056 000 000* |  |  |  | *7 056 000 000* |  |
| *Марж* | | *114 811 337* |  |  |  | *114 811 337* |  |
| **6.** | **Компенсации** |  |  |  |  |  |  |
| *Таван* | |  |  |  |  |  |  |
| *Марж* | |  |  |  |  |  |  |
| **Общо** | | **161 360 856 808** | **140 862 315 595** | **364 458 235** | **33 725 235** | **161 725 315 043** | **140 896 040 830** |
| ***От които по Инструмента за гъвкавост*** | | ***83 285 595*** | ***11 315 595*** | ***66 148 847*** |  | ***149 434 442*** | ***11 315 595*** |
| ***Таван*** | | ***162 959 000 000*** | ***142 007 000 000*** |  |  | ***162 959 000 000*** | ***142 007 000 000*** |
| ***Марж*** | | ***1 681 428 787*** | ***1 156 000 000*** |  |  | ***1 383 119 399*** | ***1 122 274 765*** |
|  | **Други специални инструменти** | **581 870 850** | **418 230 818** | **- 33 725 235** | **- 33 725 235** | **548 145 615** | **384 505 583** |
| **Общо всичко** | | **161 942 727 658** | **141 280 546 413** | **330 733 000** |  | **162 273 460 658** | **141 280 546 413** |

1. ОВ L 298, 26.10.2012 г., стр. 1. [↑](#footnote-ref-2)
2. ОВ L 69, 13.3.2015 г., стр. 1. [↑](#footnote-ref-3)
3. OВ L 190, 17.7.2015 г. [↑](#footnote-ref-4)
4. OВ L XX, XX.XX.2015 г. [↑](#footnote-ref-5)
5. OВ L XX, XX.XX.2015 г. [↑](#footnote-ref-6)
6. OВ L XX, XX.XX.2015 г. [↑](#footnote-ref-7)
7. OВ L XX, XX.XX.2015 г. [↑](#footnote-ref-8)
8. COM(2015) 351 final от 15.7.2015 г. [↑](#footnote-ref-9)
9. COM(2015) 490, 23.9.2015 г. [↑](#footnote-ref-10)
10. COM(2015) 241, 13.5.2015 г. [↑](#footnote-ref-11)
11. COM(2015) 240, 13.5.2015 г. [↑](#footnote-ref-12)